Rangsang Tuban (Hanacaraka)/Kaca 58


Alihaksara
/kaca 058/

pun nagari tuban ; pakurmatanipun ageng ; ajejuluk sang prabu warihkusuma ;  kajen keringan ḍateng para ratu sanesipun ; awit saking misuwuring kawasesanipun kriḍaning perang ; 
jumenengipun sang prabu warihkusuma ; lulus boten wontĕn sangsayanipun ;  nanging kaliyan ingkang rayi ; kelajeng boten saged apeputra ; 
kyai patih toyamarta ; sampun sangsaya sepuh sarta sampun boten kuwawi ngembat nagarf ;  lajĕng nyuwun kendel ; saha narimah namung dados tuwanggana mawiku wontĕn ing wukir ;  panuwunipun kapareng ; sarta kaparingan pepancen siti kaṭah minangka ḍaharipun ; 
ingkang kakarsakaken agentosi bupati tamping putranipun pambajeng kyai patih ; anama arya toyatuli ;  wondené  putranipun kyai patih tetiga ; ingkang anem kekalih sami dadoé  nayakaning praja ;  sami limpad ing budi ; nanging boten kapilih ; 
ingkang sepuh ; kirang mangertos inggih arya toyatuli wau ;  mila ; karsanipun ingkang rama kyai patih arya toyatuli namung kapacak dados bupati tamping kemawon ; 
menggah karsanipun sang prabu ; anggenipun ngangkat arya toyatuli dados pepatih ; supados boten baḍé 

jv Basa Jawa (Javanese)
Rangsang Tuban